Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Az adatszolgáltatás kitöltésénél a befektetési alapok éves beszámoló készítési és könyvvezetési kötelezettségeinek sajátosságairól szóló 215/2000. (XII. 11.) Korm. rendelet elõírásait kell figyelembe venni.
Paragraph Index: 998

01. tábla: Befektetési alapok statisztikai mérlege A táblában a megnevezett eszköz, illetve forrástételek állományi adatait kell jelenteni. A statisztikai mérleg minden sora forint (a), euró (b), egyéb deviza (c) és összesen (d) oszlopokat tartalmaz. Az egyes sorokban a külföldi pénznemben fennálló (valuta vagy deviza) követelések, illetve kötelezettségek forintra átszámított összegét kell a (b) és (c) devizaoszlopokban szerepeltetni. A forint-követeléseket és kötelezettségeket, valamint a devizával vagy külföldiekkel kapcsolatos, de forintban fennálló állományokat a forint (a) oszlopban kell kimutatni. A (b) és (c) oszlopokban szereplõ deviza- és valutakészletek, valamint külföldi pénznemre szóló követelések és kötelezettségek hó végi állományát a nettó eszközérték számításánál használt devizaárfolyamon, forintra átszámított értéken kell közölni. A befektetési alapok portfóliójában lévõ eszközök piaci értéke alatt – értékpapírok esetén – a bekerülési érték, valamint az értékkülönbözet, azaz a beszerzési érték és a Tv.-ben meghatározott értékelés szerinti piaci érték különbözeteként adódó különbözet együttes összegét értjük. A befektetési alap portfóliójában lévõ valamennyi eszközt piaci értéken kell szerepeltetni. A befektetési alapnak a befektetett pénzügyi eszközök és a forgóeszközök között kimutatott értékpapírok után, a tárgyévben idõarányosan járó kamatok és osztalékok összegét nem szabad aktív idõbeli elhatárolásként, illetve követelésként a bevételekkel szemben elszámolni, mivel annak összegét az értékkülönbözet magában foglalja. A derivatív ügyletek tárgynapi nettó eszközértékét ügyletenként kiértékelve kell közölni. Ennek értelmében a pozitív egyenlegû ügyletek az eszköz-, míg a negatív egyenlegûeket a forrásoldalon kell jelenteni. 2008/162. szám 02-04. tábla: Értékpapírok állománya A 01-es tábla különbözõ típusú értékpapírjainak egyedi részletezése. A tulajdonviszonyt megtestesítõ értékpapírok állományát darabszám szerint, míg a hitelviszonyt megtestesítõ értékpapírok (kötvények) állományát névértéken (ezer devizában), illetve piaci értéken millió forintban kell a táblában szerepeltetni.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes